google/wiki40b huggingface dataset:
रंगवती

रंगवती (ओडिया : रंगबती) ओडिशा का एक अत्यन्त लोकप्रिय रिकार्ड किया गया गाना है। यह गाना पहली बार १९७० के दशक के मध्य में आकाशवाणि से रेकॉर्ड किया गया था। यह संबलपुरी बोली में है।

पद

पु: एहे रंगबती रे रंगबती 

हो रंगबती रे रंगबती

ए.. रंगबती रंगबती कनकलता हसि पदे कहलो कथा

हाए रंगबती रंगबती कनकलता हसि पदे कहलो कथा 
झि: हाएगो लाजे लाजे गो लाजे लाजे

ए लाजे लाजे गो लाजे लाजे 

हाए लाजे लाजे नइँ याउछे मथागो नाइँकर नाइँकर अथा 

ए.. लाजे लाजे नइँयाउछे मथा गो नाइँकर नाइँकर अथा 
उभय़: सपन रजार् सपन

सपन रजार् सपन

रानिर् लागे सुतार् माले हेलान गुँथा
पु: रंगबती रंगबती
झि: ए आखिन् आसिछे केते सपन 

ए जीबरधन जीबर् जीबन गलार रतनरे हे..

ए आखिन् आसिछे केते सपन 

ए जीबरधन जीबर् जीबन गला रतनरे 
पु: बने मल्ली महकन हो

बने मल्ली महकन

बने मल्ली महकन आहा मोर धन केड़े मिलन छन छन हेसि मन 

हाए आहा मोर धन केड़े मिलन छन छन हेसि मन 
उभय़: दिहि खंजि गला सांगर् सरिसा 

दिहि खंजि गला सांगर् सरिसा 

उबु टुबु मने करे सुरुता 
पु: रंगबती रंगबती
झि: देखुन् थिमि तुमर् चका बदन 

रजा रतन मुहुँ दर्पन

करि यतन रे... हे.. 

देखुन् थिमि तुमर् चका बदन 

रजा रतन मुहुँ दर्पन

करि यतन रे...
पु: भंगाघरे चका जह्न रे 

भंगाघरे चका जह्न

भंगाघरे चका जह्न तुहि मोर् धन फुल चन्दन पुरिथिबा दुहि कान 

हाए... तुहि मोर् धन फुल चन्दन पुरिथिब दुहि कान 
उभय़: बासु गाँ साहि आमर् पड़िशा

बासु गाँ साहि आमर् पड़िशा

जूई जाई मल्ली अपराजिता 
पु: रंगबती रंगबती

 
झि: तुमे मोर् हेइछ चकरि गुना

मलि दहना

सुना बरना

मनर् झरना गो हे...

तुमे मोर् हेइछ चकरि गुना

मलि दहना

सुना बरना

मनर् झरना गो 
पु: मह महकिआ हीनारे 

मह महकिआ हीना 

मह महकिआ हीना तुहि मोर् सुना गिलेथि गिना तोर् बिने मुहिँ बणा

हाए तुहि मोर् सुना गिलेथि गिना तोर् बिने मुहिँ बणा
उभय़: नूआ गढ़ि देमा भारत् सुरुता 

नूआ गढ़ि देमा भारत् सुरुता

युगे युगे कथा गाएँबा गीता
पु: रंगबती रंगबती

ए रंगबती रे रंगबती

हो रंगबती रे रंगबती

हाए रंगबती रंगबती कनकलता हसि पदे कहलो कथा

ए.. रंगबती रंगबती कनकलता हसि पदे कहलो कथा 
झि: हएगो लाजे लाजे गो लाजे लाजे

ए.. लाजे लाजे गो लाजे लाजे 

हाए लाजे लाजे नइँ याउछे मथा गो 

नाइँकर नाइँकर अथा 

ए.. लाजे लाजे नइँयाउछे मथा गो 

नाइँकर नाइँकर अथा 
उभय़: सपन रजार् सपन

सपन रजार् सपन

रानिर् लागि सुता माले हेलान गुँथा
पु: रंगबती रंगबती

हे रंगबती रे रंगबती
झि: होए गो लाजे लाजे गो लाजे लाजे
पु: एहे रंगबती रे रंगबती
झि: होए गो लाजे लाजे गो लाजे लाजे
पु: एहे रंगबती रे रंगबती
झि: होए गो लाजे लाजे गो लाजे लाजे
Last edit by Debendra Patel
बांग्लादेश जमात-ए-इस्लामी

यह बांग्लादेश का एक राजनीतिक दल है।

इतिहास

भारत विभाजन से पहले 1941 में बनी जमात-ए-इस्लामी के संस्थापक सैयद अबुल अला मौदूदी थे। विभाजन के बाद यह पाकिस्तान चले गए और फिर पार्टी के पूर्वी धड़े से बांग्लादेश जमात ए-इस्लामी का जन्म हुआ।

राजनीति में स्थान

जमात-ए-इस्लामी देश की सबसे बड़ी इस्लामी राजनीतिक पार्टी है। 1971 में होने वाली स्वतंत्रता युद्ध में इस दल ने पाकिस्तान का समर्थन किया था। बाद में यह बांग्लादेश के इस्लामिकरन के प्रयास में जुटकर एक सक्रिय दल के रूप में उभरी।

आरोप

साल 2010 में अंतरराष्ट्रीय अपराध ट्रिब्यूनल ने पार्टी के आठ नेताओं को 1971 युद्ध के अपराध का दोषी पाया। भारत में बाबरी मसजिद गिराने के बाद पार्टी के नेताओं और छात्र संगठन पर बांग्लादेश में हिन्दू-विरोधी दंगे भड़काने का भी आरोप है।

पंजीकरण रद्द

बांग्लादेश की एक अदालत ने जमात-ए-इस्लामी का पंजीकरण रद्द कर दिया, जिससे भविष्य में यह दल चुनावों में हिस्सा नहीं ले सकेगा।
पावर पफ गर्लस

पावर पफ गर्लस ये सँख्या में तीन है जो टाउंसविल नामक काल्पनिक शहर में रहती है इनकी रचना एक दूर्घटना में प्रोफेसर युटोनियम ने कर दी थी। इनके नाम है बब्लस, ब्लासम, बटरकप ये सदैव शहर को मुसीबतों से बचाती रहती ह।
दाब पात्र

दाब पात्र (pressure vessel) ऐसे पात्रों को कहते हैं जिनमें वायुमण्डलीय दाब से अधिक दाब या उससे कम दाब पर कोई गैस या द्रव रखा जाता हो। किसी भी पात्र में वायुमण्डलीय दाब से अधिक या कम दाब होना खतरनाक हो सकता है और इतिहास में कई भयावह दुर्घटनाएँ हो चुकी हैं। इसलिये दाब-पात्रों की डिजाइन, निर्माण एवं परिचालन (आपरेशन) सम्बन्धित प्रौद्योगिकीविदों द्वारा निर्धारित मानकों के द्वारा नियंत्रित किया जाता है।
हेनरी स्टुअर्ट, लॉर्ड डार्न्ले

शुरुवाती जीवन

डार्न्ले का जन्म 1545 में लीड्स के टेम्पल न्युसैम में हुआ था जो इंग्लैंड के यॉर्कशायर में है। अपने माता-पिता दोनों के जरिए वह इंग्लैंड व स्कॉटलैंड दोनों सिहांसनों का दावेदार था। उसकी माँ इंग्लैंड के हेनरी सप्तम व पिता स्कॉटलैंड के जेम्स द्वितीय के वंशज थे।
डार्न्ले के पिता पर स्कॉटलैंड में देशस्रोह का आरोप लगा था। उनपर आरोप था कि वो स्कॉट होते हुए भी गुईज़ की मैरी व कार्यकारी स्कॉट शासक ऐरन के खिलाफ अंग्रेजों के रफ़ वूईंग नामक छद्म युद्ध में उनका साथ दिया था। रफ वूईंग, हेनरी अष्टम ने स्कॉटलैंड के खिलाफ़ छेडा था जब स्कॉटों ने राजकुमारी मैरी की शादी हेनरी के पुत्र से करने से इंकार कर दिया। हेनरी के सैनिक स्कॉटिश सीमाओं में सेंधमारी कर के मैरी का अपहरण करने के लिए ढूंढते रहते थे। इससे बचाने के लिए इस समय मैरी की माँ ने उन्हें फ्राँस भेज दिया था। 
देशद्रोह साबित होने पर लेनॉक्स के अर्ल की स्कॉटिश संपत्तियों १५४५ में जब्त कर लिया गया।लेनॉक्स इंग्लैंड में २२ वर्षों तक शरणार्थी की तरह रहा और स्कॉटलैंड १५६४ को लौटा। डार्न्ले की माँ ने १५२८ में स्कॉटलैंड छोड दिया था।

राजसी शिक्षा

लॉर्ड डार्न्ले की शीक्षा-दीक्षा बहुत बेहतरीन व राजसी मानकों के हिसाब से हुई थी। उसे लैटिन, स्कॉटिश-गैलिक, अंग्रेजी व फ्रेंच भाषाओं का ज्ञान था। उसने गायन, वादन और नृत्य में बहुत तरक्की कर ली थी। उसके शिक्षकों में एक स्कॉटिश स्कॉळर व लेखक जॉन एल्डर थे। वो एंग्लो-स्कॉटिश एकीकरण की वकालत करते थे। उनका मानना था मैरी व एडवर्ड ६ के विवाह से यह आसानी से संभव हो सकता है। उन्होंने १५४३ में एडवर्ड के पिता व उस वक्त इंग्लैंड के राजा हेनरी अष्टम को इसकी सलाह भी दी थी, जिसके बाद हेनरी ने ऐसा करने के लिए रफ़ वूईंग नामक छद्म युद्ध तक कर डाला।
डार्न्ले एक हृष्ट-पुष्ट व मजबूत शरीर वाला नौजवान था, एक अच्छ घुडसवार, अस्त्रों-शस्त्रों का जानकार व शिकार पसंद कुलीन घराने का युवक था।

स्कॉटों की रानी मैरी से विवाह

१२ फरवरी १५६५ को डार्न्ले, मैरी से मिलने एडिनबर्ग पंहुचा। 17 फरवरी को वह मैरी से फाइफ के वेमिस किले में मिला। हॉलहिल के जेम्स मैलविले ने सूचना दी थी कि रानी मैरी डार्न्ले से मिलकर बहुत खुश हुईं थीं और उससे अधिक आकर्षक व कुलीन लंबे कद-काठी वाले नौयुवक से पहले कभी नहीं मिली थीं। २४ फरवरी के बाद से वह मैरी के साथ ही उनके महल में रहा।
चौहाली उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

चौहाली उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
संतोष यादव

संतोष यादव भारत की एक पर्वतारोही हैं। वह माउंट एवरेस्ट पर दो बार चढ़ने वाली विश्व की प्रथम महिला हैं। इसके अलावा वे कांगसुंग (Kangshung) की तरफ से माउंट एवरेस्ट पर सफलतापूर्वक चढ़ने वाली विश्व की पहली महिला भी हैं। उन्होने पहले मई १९९२ में और तत्पश्चात मई सन् १९९३ में एवरेस्ट पर चढ़ाई करने में सफलता प्राप्त की।jay hind

आरम्भिक जीवन एवं शिक्षा

संतोष यादव का जन्म जनवरी सन् १९६९ में हरियाणा के रेवाड़ी जिले में हुआ था। उन्होंने महारानी महाविद्यालय जयपुर से शिक्षा प्राप्त की है। सम्प्रति वह भारत-तिब्बत सीमा पुलिस में एक पुलिस अधिकारी हैं। उन्हें सन २००० में पद्मश्री से भी सम्मानित किया गया है।
जामनगर जिला

विवरण

जामनगर ज़िले का मुख्य शहर, महानगरपालिका और प्रशासकीय केंद्र है। महाराजा कुमार श्री रणजीतसिंह के समय में इस जिले को ' नवानगर ' नाम से जाना जाता था। यह जिला कच्छ की खाड़ी के दक्षिण में स्थित है। रिलायंस इंडस्ट्रिज, भारत की सबसे बड़ी खनन क्षेत्र की कंपनी द्वारा जामनगर के निकट मोटी खावडी गाँव में विश्व की सबसे बड़ी रिफायनरी स्थापित करने के बाद जामनगर का महत्त्व बहुत बढ़ गया है। इसके उपरांत एस्सार ऑइल की रिफायनरी भी इस जिले स्थापित की गई। जामनगर का नाम पीतल की वस्तुओं को बनाने में विश्व प्रसिद्द है। यहाँ पीतल उद्योग सन् १९६० में शुरू हुआ था। जामनगर में पीतल के कई कारखानें है जिसमे उत्पादित वस्तुएं भारत अन्य राज्यों के अलावा विदेशों में भी निर्यात की जाती है। यहांपर विविध संप्रदायके प्राचीन मंदिर भी हैं-श्री कृष्ण प्रणामी संप्रदायका 400 वर्ष पुराना मंदिर आज भी जामनगरका गौरव बढ़ा रहा है । वह संप्रदायका मूल तीर्थ स्थान है । इसी तरह कबीर आश्रम, आनन्दबाबा आश्रम, स्वामीनारायण मंदिर आदि धार्मिक स्थानोंसे जामनगरका अस्तित्त्व और बढा है ।

जामनगर जिलें की तहसीलें

जामनगर, कालावड़, लालपुर, ध्रोल, जोडिया, जाम जोधपुर।
स्वामी रंगनाथानन्द

जीवनी

स्वामी रंगनाथानन्द का जन्म 15 दिसम्वर,1908 को केरल प्रान्त के त्रिक्कूर गाँव में हुआ था। उनका पूर्व नाम शंकरन कूट्टी था। 1926 में रामकृष्ण के पार्षद स्वामी शिवानन्द से वे मंत्रदीक्षा लाभ किये। 17 साल की उम्र में वे रामकृष्ण संघ में योगदान दिया।
नगरथिल

नगरथिल (मलयालम: നഗരത്തിൽ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1968 में पहली बार मलयालम भाषा में प्रकाशित हुआ।
श्रीमाता

प्रारम्भिक जीवन

श्रीमा / मिरा अलफासा का बचपन पैरिस में कटा था। 1878 में पैरिस में मूल तर्किस् इहुदी पिता मरिस Maurice तथा इजिप्टियन माता माथिलडे के गोद में उनका जन्म हुआ था। माटेओ (Matteo) उनका एक बड़ा भाई भी था। मिरा अलफासा के जन्म से पूर्व उनके पितामाता अपना देश छोड़ कर फ्रासँ चले आये थे। बचपन का आठसाल उन्होने 62 boulevard Haussmann नामक जगह पर बिताया था। अपने बाल्यकाल का अनुभव के बारे में मिरा आलफासा नें एक किताब में बताया है। 5 वर्ष के उर्म में वो खुदको दुसरे दुनिया से आयी समझती थीँ और 13 वर्ष तक आते आते वो तन्त्रमंत्र आदी अदभुत विद्याओँ का अभ्यास करने लगीँ थी। 14 वर्ष के उम्र में उनका दाखिला एक कला केन्द्र में हुआ ओर एक वर्ष वाद उन्होने एक रहस्यमय पुस्तक लिखा था The Path of Later On (Alfasa ୧୮୯୩). उसी वर्ष वो अपनी माता की साथ इटली गइ। 16 वर्ष की उम्र में मिरा अलफासा नें École des Beaux-Arts नामका नाटक कंपनी में काम किया। वहाँ उन्हे सभी "the Sphinx") बुलाया करते थे। 1987 में मिरा आलफासा प्रशिद्ध इटालियन कुक् Gustave Moreau के छात्र हेनेरी मोरिसेट से विवाह बंधनोँ में बंधगयी। विवाह पश्चात मिरा और हेनरी 15 Rue Lemersiar में रहने लगे। इस बीच पैरिस कलाकेन्द्र में उन्होने अपना योगदान दिया। युँ देखाजाय तो मिरा अलफासा वेनसेट नें 20वर्ष के अपने अपने प्रारम्भिक जीवन में उछ्छतम शीखर पर पहचँगयी थीँ। कुछ दिन के अतंराल में उनको स्वामी विवेकानंद का लिखा एक पुस्तक मिला। यहाँ से उनके मनमें भारतीय संस्कृति सभ्यता और धर्म को जानने की उस्छुकत्ता बढ़ा। 2 वर्षवाद उन्होने एक भारतीय और एक फ्राँसीसी को गीता पढ़ने के लिये प्रिरित किया। तब मिरा नें गीता का फ्रेंच अनुवाद ही पढ़ा था वो उतना उत्कृष्ट न था पर वो इसका मर्म और उद्देश्य समझगयी थीँ। 1898 में वे आंड्रे नामक पूत्र का माता बनीँ। मिरा कहती है कि 1904 में एक कृष्णवर्ण एसिआई व्यक्ति का चहरा दिखा उन्होने उन्हे कृष्ण कहा। 1905 में मिरा Max Théon नामक एक साधक से मिलीँ और दुसरीबार मिलने के लिये अपने पति मोरिसेट के साथ Tlemcen, Algeria स्थित उनके वासभवन में गई थीँ। वहाँ उन्होने थिअन और उनकी पत्नी से आध्यात्मिक साधना आदि के वारे में शिक्षा प्राप्त हुआ। 1908 में मिरा नें मोरिसेट को तलाक दे दिया और 49 Ru de ,पैरिस चलीगयी और नियमित साधनारत हो गयी।
सायबर युद्ध

सायबर युद्ध (अंग्रेज़ी:साइबर वॉर) एक ऐसा युद्ध होता है जो इंटरनेट और कंप्यूटरों के माध्यम से लड़ा जाता है यानी इसमें भौतिक हथियारों के स्थान पर इलेक्ट्रॉनिक होते हैं। अनेक देश लगातार साइबर युद्ध अभ्यास (वॉर ड्रिल्स) चलाते हैं जिससे वह किसी भी संभावित साइबर हमले के लिए तैयार रहते हैं। तकनीक पर लगातार बढ़ती जा रही है निर्भरता के कारण कई देशों को साइबर हमलों की चिंता भी होने लगी है। इस कारण अंतर्राष्ट्रीय सुरक्षा के लिये भारी खतरा बढ़ता जा रहा है। साइबर वॉर में तकनीकी तरीकों से हमले किए जाते हैं। ऐसे कुछ हमलों में एकदम पारंपरिक विधियां प्रयोग की जाती हैं, जैसे कंप्यूटर से जासूसी आदि। इन हमलों में वायरसों की सहायता से वेबसाइटें ठप कर दी जाती हैं और सरकार एवं उद्योग जगत को पंगु करने का प्रयास किया जाता है। इस युद्ध से बचाव हेतु कई देशों जैसे चीन ने वेबसाइट्स को ब्लाक करने, साइबर कैफों में गश्त लगाने, मोबाइल फोन के प्रयोग पर निगरानी रखने और इंटरनेट गतिविधियों पर नजर रखने के लिए हजारों की संख्या में साइबर पुलिस तैनात कर रखी है।
साइबर वॉर में तकनीकी उपकरणों और अवसंरचना को भी भारी हानि होती है। एक कुशल साइबर योद्धा किसी भी देश की विद्युत ग्रिडों में हैकिंग के द्वारा घुसकर अत्यधिक गोपनीय सैन्य और अन्य जानकारियां प्राप्त कर सकता है। युद्ध के अन्य पारंपरिक तरीकों की तरह ही साइबर वॉर में किसी भी देश को अनेक रक्षात्मक विधियां और प्रत्युत्तर हमले के तरीके तैयार रखने पड़ते हैं, ताकि वह साइबर हमले की स्थिति में उसका तुरंत जवाब दे सके। हथियारों की दौड़ के कारण अभी तक दुनिया भर के देशों में साइबर सुरक्षा के संबंध में व्यय सीमित ही किया जाता है। सरकारें अक्सर इसके लिए जन-साधारण में से साइबर विशेषज्ञों पर निर्भर रहती हैं। यही लोग साइबर सुरक्षा प्रदान करने का महत्वपूर्ण कार्य करते हैं। वैसे इन योद्धाओं के लिए यह युद्ध पारंपरिक युद्ध से अधिक सुरक्षित है क्योंकि इसमें योद्धा एक सुरक्षित स्थान पर बैठा रहता है। साइबर योद्धा विश्व के अनेक भागो में उपस्थित रहते हैं और वह सरकारों के निर्देशानुसार कंप्यूटर सिस्टमों में किसी भी किस्म की घुसपैठ पर नजर रखते हैं। कई देशों में साइबर सुरक्षा एक विशेषज्ञ कोर्स की तरह कराया जाता है जिसके बाद व्यक्ति साइबर योद्धा के तौर पर कार्य कर सकता है। अमरीका के अनुसार उसे साइबर युद्ध का सबसे बड़ा खतरा है। वहां के नेशनल इंटेलीजेंस के पूर्व निदेशक जॉन माइकल मैक्कोलेन के अनुसा आज यदि साइबर युद्ध छिड़ जाए तो अमेरिका उसमें हार जाएगा और भारत एवं चीन इस क्षेत्र में अमेरिका को कड़ी टक्कर दे रहे हैं। सायबर युद्ध के लिये सबसे बड़ी तैयारी चीन की मानी जाती है।
मोरोपन्त

मोरोपन्त (मोरेश्वर रामजी पराडकर; १७२९–१७९४) एक मराठी कवि थे। उन्हें 'मयूर पंडित' के नाम से भी जानते हैं। मराठी साहित्य के इतिहास में प्रसिद्ध 'पण्डित कवियों' की शृंखला में वे अन्तिम पण्डित कवि थे।
लीसर्जिक एसिड डाईएथिलेमाइड

लीसर्जिक एसिड डाईएथिलेमाइड (LSD) एक अर्धसंश्लेषित औषधि है जो मनोवैज्ञानिक प्रभाव देती है। इसको खाने से व्यक्ति अपना संतुलन खो देता है और आस-पास के वातावरण से बिलकुल ही अलग हो जाता है। वह सब बातें सोचने लगता है जिसका वास्तविक जीवन से कोई लेना देना नही होता। इसका सेवन लोग इंजेक्शन से करते है। इसे निगलते भी है और यह जेलाटीन के रूप में भी ली जाती है।
 
लीसर्जिक एसिड डैथ्यलामैड इगोट फंगस में पाया जाता है और यह LSD-25 के नाम से भी जाना जाता है। यह रंगहीन, स्वाधीन एवम गंधहीन क्र्यस्तालीय पदार्थ होता है जो की पानी और अल्कोहल में आराम से घुल जाता है। यह औषधि बैटरी एसिड, डॉट्स, बैरल्स, घोस्ट आदि नामों से भी जानी जाती है।

प्रभाव

लीसर्जिक एसिड डैथ्यलामैड का प्रभाव शारीरिक और मानसिक दोनों रूप में होता है। भूख कम कर देता है। इसका सेवन करने से व्यक्ति उन सब चीजों का एहसास करता है जो वास्तव में कभी घटी भी नही। यह लोगों के मन में डर उत्पन्न करता है और इसके सेवन के बाद व्यक्ति और भी उत्सुक हो जाता है अपने डर के प्रति। लीसर्जिक एसिड डैथ्यलामैड व्यक्ति की मानसिक स्थिति को पूरी तरह से परिवर्तित करने में मदद करते हैं।
मनुष्यों में नए नैदानिक एलएसडी प्रयोग 200 9 में पहली बार 35 वर्षों में शुरू हुए. 1 9 50 के दशक के आरंभ से 1 9 70 के दशक के दौरान, मनोचिकित्सकों, चिकित्सकों और शोधकर्ताओं ने एलएसडी को शराब के इलाज के साथ-साथ उन्नत चरण कैंसर वाले लोगों में चिंता और अवसाद के लिए हजारों लोगों को प्रशासित किया।
घरघराहट (व्हीज़)

अभिलक्षण

व्हीज़, श्वसन चक्र के कई भागों में पैदा होती है जो श्वास बाधा और उसकी प्रकृति पर निर्भर होती है। व्हीज़ (व्हीज़ दर) द्वारा कब्ज़ा किया गया श्वसन चक्र का अनुपात, मोटे तौर पर श्वास बाधा के स्तर के अनुरूप होता है। सूक्ष्मश्वसन नलिकाओं सम्बन्धी रोग आमतौर पर घरघराहट का कारण होता है जो कि श्वसन के निःश्वास चरण में होता है। निःश्वास चरण व्हीज़ की उपस्थिति सूचना देती है कि रोगी की उच्चतम निःश्वास प्रवाह दर सामान्य से 50% कम है। अन्तःश्वसन चरण पर घरघराहट सुनना अक्सर एक संकुचन का संकेत है, जो कि आमतौर पर ट्यूमर, बाहरी शरीर या भय द्वारा होता है। यह विशेष रूप से तब सत्य होता है जब व्हीज़ समस्वर हो, जो कि अन्तःश्वसन चरण के दौरान होता है (वह "होलोइंस्पिरेटरी" है) और श्वासप्रणाल में अधिक समीपस्थ सुना जाता है। अन्तःश्वसन घरघराहट, अतिसंवेदनशील निमोनिया में भी होता है। श्वसन और निःश्वसन, दोनों चरणों के अंत में सुना जाने वाला व्हीज़, आम तौर पर चिपके वायुकोष्ठिका के आवधिक खुलने को दर्शाता है, जैसा कि कुछ बिमारियों में होता है जो फेफड़ों के कुछ हिस्से को नष्ट कर देती है। 
व्हीज़ का स्थान भी निदान के लिए एक महत्वपूर्ण सुराग हो सकता है। विसरित प्रक्रियाएं जो फेफड़े के अधिकांश भाग को प्रभावित करती हैं, वे संभावित रूप से घरघराहट पैदा करती हैं जिसे उरबीक्ष के माध्यम से पूरी छाती में सुना जा सकता है। स्थानीयकृत प्रक्रियाओं, जैसे श्वसन वृक्ष के एक हिस्से के रूप में अन्तर्रोध, उस स्थान से और अधिक घरघराहट पैदा होने की संभावना को बढ़ाता है, जहां से ध्वनि तेज होती है और बाह्य रूप से निकलती है। व्हीज़ का स्तर, प्रभावित श्वास मार्ग के संकुचन का विश्वासपूर्वक अंदाजा नहीं लगा सकता है।
स्ट्रीडर एक विशेष प्रकार की व्हीज़ है। स्ट्रीडर - शब्द लैटिन से है, strīdor - एक कठोर, ऊंची ध्वनि, कंपनकारी ध्वनि है जिसे श्वसन मार्ग बाधा में सुना जाता है। स्ट्रीडर को केवल श्वसन चरण में सुना जाता है जो कि आमतौर पर न्यून श्वसन मार्ग बाधा को दर्शाता है, "एक बाहरी शरीर में महाप्राण ध्वनि उच्चारण के रूप में (जैसे फेबल्ड पीडियाट्रिक पीनट के रूप में). निःश्वसन चरण में स्ट्रीडर को आमतौर पर ऊपरी वायुमार्ग में बाधा के रूप में सुना जा सकता है, जैसे श्वासप्रणाल, उपकंठ या कंठनली; क्योंकि यहां एक अवरोध का मतलब है कि कोई हवा भी फेफड़ों तक पहुंच नहीं सकता है, ऐसी हालत में एक आपातकालीन चिकित्सा की आवश्यकता होती है।

रोगनिदान

3 पूर्वस्कूली बच्चों में से 1 और 3 स्कूली बच्चों में से 2 बच्चों को आवर्तक घरघराहट/खांसी के साथ एलर्जी होती है। एलर्जी को मानव प्रतिरक्षा प्रणाली के खराब हो जाने के रूप में वर्णित किया जा सकता है जो कि हमारे प्राकृतिक वातावरण में एक सामान्य रूप से हानिरहित पदार्थों के खिलाफ हिंसक प्रतिक्रिया का कारण होता है। प्रतिक्रिया एक सूजन का निर्माण करता है जो कि घरघराहट जैसे कई प्रकार के लक्षणों को पैदा कर सकता है।
पिछले एक दशक में संयुक्त राज्य अमेरिका में एलर्जी 18% बढ़ी है। वर्तमान में चार बच्चों में एक को एलर्जी है। एलर्जी का प्रारम्भिक निदान बच्चों के बाद के विकास के लिए महत्वपूर्ण है। ऐसे कई रोगी हैं जिनमें एक्जिमा, नासिका प्रदाह, घास बुखार, अस्थमा या घरघराहट के लक्षण होते हैं। ऐसी हालत के मरीजों को एलर्जी की स्थिति या अन्य बीमारियां हो सकती है।
शबाना आज़मी

जीवन

शबाना आज़मी का जन्म भारत के हैदराबाद में सैय्यद मुस्लिम परिवार में हुआ था। उनके माता-पिता कैफ़ी आज़मी (भारतीय कवि) और शौकत आज़मी (भारतीय जन नाट्य संघ की अनुभवी अभिनेत्री) हैं, दोनों भारतीय कम्युनिस्ट पार्टी के सदस्य थे। उनके भाई, बाबा आज़मी छायाकार हैं, और उनकी भाभी तन्वी आज़मी भी एक अभिनेत्री हैं।

फिल्मी सफर

उनकी पहली रिलीज़ फिल्म श्याम बेनेगल के निर्देशन में बनी फिल्म अंकुर (1974) थी। नव-यथार्थवादी फिल्मों के कलात्मक शैली से संबंधित ये फिल्म थी। शबाना आज़मी फिल्म के लिए पहली पसंद नहीं थी और उस समय की कई प्रमुख अभिनेत्रियों ने इस किरदार को निभाने से इनकार कर दिया था। यह फिल्म बड़ी आलोचनात्मक सफलता बन गई और शबाना ने अपने अभिनय के लिए सर्वश्रेष्ठ अभिनेत्री का राष्ट्रीय फिल्म पुरस्कार जीता।
वह 1983 से 1985 तक तीन साल तक लगातार राष्ट्रीय फिल्म पुरस्कार प्राप्त करने वाली बनी। यह उन्होंने अर्थ, कंधार और पार में अपनी भूमिका के लिये प्राप्त किये। गॉडमदर (1999) से उन्होंने अपना एक और राष्ट्रीय फिल्म पुरस्कार अर्जित किया, जिससे वह पाँच पर आ गई।
रसेश्वर

रसेश्वर प्राचीन भारत का एक शैव दार्शनिक सम्प्रदाय था जिसका जन्म प्रथम शताब्दी ईसवी में हुआ था। यह सम्प्रदाय शरीर को अमर बनाने के लिए पारे के प्रयोग का सुझाव और समर्थन करता था। यह सम्प्रदाय रसार्णव, रसहृदय, रसेश्वरसिद्धान्त आदि ग्रन्थों पर आधारित था जिनके रचयिता गोविन्द भागवत और सर्वज्ञ रामेश्वर थे।

रसेश्वर महादेव की स्थापना

आधुनिक काल में भी रसेश्वर महादेव मूर्ति की स्थापना प्राण प्रतिष्ठा पूजा के साथ की जाती है जिसमें क्रमश: अलग-अलग दिन जलाधिवास, अन्नाधिवास, स्नपन, नगर भ्रमण , शैया व प्राण प्रतिष्ठा की रस्मों को पूरा किया जाता है।
भलाई

भलाई या कल्याण (अंग्रेज़ी: well-being) एक व्यक्ति या समूह की अवस्था के लिए एक सामान्य शब्द हैं। उदाहरनार्थ, उनकी सामाजिक, आर्थिक, मनोवैज्ञानिक, आध्यात्मिक या चिकित्सा अवस्था; कोई उच्च स्तरीय भलाई का मतलब, कुछ समझ में, व्यक्ति या समूह की सकारात्मक अवस्था से होता हैं, जबकि कम भलाई का अर्थ नकारात्मक घटनाओं के साथ जुड़ा हुआ हैं।
डेविड बून

डेविड क्लेरेंस बून (जन्म 29 दिसंबर 1960, अंग्रेज़ी: David Boon) ऑस्ट्रेलिया के पूर्व क्रिकेट खिलाड़ी हैं जिन्होंने 1984-1996 के वर्षों की अवधि में अंतर्राष्ट्रीय क्रिकेट खेला था। वह सलामी बल्लेबाज के रूप में खेलते थे। उन्होंने 107 टेस्ट खेलें जिसमें उन्होंने 7,422 रन 43.65 की औसत से 21 शतक लगाकर बनाए। उन्होंने 181 वनडे भी खेलें जिसमें उनके नाम 5,964 रन 37.04 की औसत से दर्ज है। वह एलन बॉर्डर की कप्तानी में पुनर्जीवत की गई ऑस्ट्रेलिया क्रिकेट टीम के बहुमूल्य स्तंभ थे। इस समय मैच रेफरी की भूमिका निभाते हैं।
उल्ल नदी

उल्ल नदी  लखीमपुर खीरी जनपद के वन क्षेत्र से निकलती है,यह नदी खीरी व सीतापुर जनपदों के भूभागों को सिंचित करती हैं।
बिग बॉस 2

बिग बॉस 2 भारतीय वास्तविक कार्यक्रम है जो बिग बॉस का दूसरा संस्करण है। इसका प्रसारण 21 अगस्त 2008 से कलर्स चैनल पर शुरू हुआ। इसके प्रस्तोता अरशद वारसी थे। इसमें कुल 14 प्रतिभागी इसके घर में गए थे। इसमें उन्हें कुल 98 दिन रहना होता है।
30 दिन के बाद बिग बॉस के घर में 15वें व्यक्ति डायना हेडन का प्रवेश होता है। यह कार्यक्रम कुल 98 दिन तक चलता है और 22 नवम्बर 2008 को समाप्त हो जाता है। इसमें आशुतोष कौशिक विजेता घोषित किए जाते हैं और उन्हें उपहार स्वरूप ₹1 करोड़ रूपये दिये जाते हैं। इसके दूसरे स्थान में राजा चौधरी आते हैं। राहुल महाजन को इस कार्यक्रम में बड़ा दिलवाला चुना जाता है और उन्हें एक कार मिलता है।
द गेटवे होटल्स एंड रिसॉर्ट्स

इतिहास

1903 में टाटा समूह ने अपनी पहली होटल ताज महल पैलेस होटल मुंबई में अपने ब्रांड नाम ताज होटल्स रिसॉर्ट्स और पैलेसेज के तौर पर स्थापना की। 1903 से 21 वीं सदी के प्रारंभ तक ताज समूह ने भारत और विदेशों में कई होटल शुरू कर दिया। 12 वीं Oct, 2006 को ताज समूह ने भारतीय रिसॉर्ट्स होटल लिमिटेड, गेटवे होटल्स एंड गेटवे रिसॉर्ट्स लिमिटेड, कुटीरम रिसॉर्ट्स प्राइवेट लिमिटेड, एशिया प्रशांत होटल लिमिटेड और ताज लैंड्स एंड लिमिटेड को अपने समूह के अन्दर ले लिया। 2008 में, ताज होटल्स रिसॉर्ट्स एवं पैलेसेज ने एक नया ब्रांड 'गेटवे होटल "का शुभारंभ किया। कई मौजूदा संपतियां इस नए ब्रांड के अन्दर ले लिए गए एवं और कई अन्य सम्पतियों को इस ब्रांड के पोर्टफोलियो में जोड़ा गया था।  अभी भी इसके कई प्रोजेक्ट शुरू होने को है.
क़शक़ाई भाषा

नाम का उच्चारण

'क़शक़ाई' नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इस शब्द को ईरानी लहजे में 'ग़शग़ाई' उच्चारित किया जाता है, जिसके बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है।
विट्ठलदास मोदी

विट्ठलदास मोदी (२५ अप्रैल १९१२ - २३ मार्च २०००) भारत के एक प्रसिद्ध प्राकृतिक चिकित्सक थे। इन्होने गोरखपुर में आरोग्य मंदिर की स्थापना की तथा प्राकृतिक चिकित्सा पर हिन्दी एवं अंग्रेजी में अनेकों पुस्तकों की रचना की। अपने जीवन के 60 वर्ष प्राकृतिक चिकित्सा को समर्पित किए।
मोदी जी ने प्राकृतिक चिकित्सा में मानस के निर्मलीकरण के लिए भगवान बुद्ध द्वारा प्रवर्तित विपश्यना ध्यान-साधना का समावेश किया।

परिचय

इनका जन्म 25 अप्रैल सन् 1912 ई. में जनपद गोरखपुर मे हुआ था। इन्होने मैट्रिक तक की शिक्षा गोरखपुर से लेकर आगे की शिक्षा काशी हिन्दू विश्वविद्यालय से की। वह अध्यापक बनना चाहते थे। एक बार यह भंयकर रूप से बीमार पड गए तथा सभी तरह की दवा लम्बे समय तक लेने पर आराम नहीं हुआ तो इन्होने प्राकृतिक चिकित्सा श्री बालेश्वर प्रसाद सिंह के मार्गदर्शन में न केवल रोगमुक्त हुए बल्कि उनका स्वास्थ्य पहले से भी उत्तम हो गया इसी से ही उनकी आस्था और निष्ठा प्राकृतिक चिकित्सा में लग गई।
आगे चलकर सन् 1940 ई. मे इन्होने गोरखपुर में आरोग्य मंदिर प्राकृतिक चिकित्सालय की स्थापना की। इन्होने एडोल्फ जस्ट द्वारा लिखी पुस्तक 'रिटर्न टू नेचर' (Returne to nature) का हिन्दी अनुवाद करके भारतीय प्राकृतिक चिकित्सा के क्षेत्र में एक बडा कार्य किया इन्होने गांधी जी की रचनात्मक प्रवृतियों पर केन्द्रित पत्रिका 'जीवन-साहित्य' का संपादन भी किया।
इन्होने भारत में प्राकृतिक चिकित्सा के क्षेत्र मे ज्ञान व अनुभव का प्रयोग कर खूब सम्मान तथा प्रतिष्ठा हासिल की। विदेशों में भी इस पद्धति के अध्ययन के लिए उन्होने अनेकों देशों की यात्रा की। वह अमेरिका भी गए तथा वहां के प्राकृतिक चिकित्सा केन्द्र देखकर तथा अनुभव प्राप्त कर उन्होने 'यूरोप-यात्रा' नामक एक पुस्तक लिखी।
प्राकृतिक चिकित्सा की शिक्षा के लिए एक शिक्षा केन्द्र की स्थापना 1962 में गोरखपुर में 'स्कूल ऑफ नेचूरल थेराप्यूटिक्स' नाम से की। इसके द्वारा उन्होने हजारों बालक बालिकाओं को प्राकृतिक चिकित्सा की शिक्षा दी।

कृतियाँ

इन्होने शारीरिक एवं मानसिक स्वास्थ्य के लिए 'रोगों की सरल चिकित्सा', 'स्वास्थ्य के लिए फल तरकारियाँ', 'बच्चों का स्वास्थ्य एवं उनके रोग', 'दुग्ध-कल्प', 'उपवास से लाभ', 'उपवास चिकित्सा' आदि अनेकों पुस्तकों को अंग्रेजी और भारतीय भाषाओं अनुवाद भी किया। उन्होने अपनी यूरोप यात्रा तथा प्राकृतिक चिकित्सा से सम्बन्धित 'यूरोप-यात्रा' नामक एक पुस्तक लिखी।
ज्येष्ठ कृष्ण षष्ठी

ज्येष्ठ कृष्ण षष्ठी भारतीय पंचांग  के अनुसार तृतीय माह की इक्कीसवी तिथि है, वर्षान्त में अभी २७९ तिथियाँ अवशिष्ट हैं।